Jadrová elektráreň Three Mile Island

Jadrová elektráreň Three Mile Island (angl. Three Mile Island Nuclear Generating Station), skrátene TMI, je bývalá atómová elektráreň ležiaca na ostrove v rieke Susquehanna pri meste Harrisburg v Pensylvánii v Spojených štátoch. 28. marca 1979 sa v nej odohrala najväčšia havária americkej atómovej elektrárne, pri ktorej sa čiastočne roztavil druhý jadrový reaktor, bola zamorená jej prevádzková budova a došlo k rozsiahlemu úniku rádioaktivity do životného prostredia. Havária viedla k sprísneniu regulácie jadrovej energetiky v USA a k obmedzeniu jej rozvoja. Negatívne ovplyvnila aj vnímanie rizík spojených s jadrovou energetikou nielen u americkej verejnosti. Dôsledky havárie Guvernér štátu Pensylvánia rozhodol o evakuácii asi 3 500 detí a tehotných žien z okolia elektrárne. Vo vzniknutej panike sa tisícky ľudí rozhodli oblasť opustiť svojimi autami. Pre zastavenie paniky prišiel 1. apríla 1979 na demonštratívnu osobnú návštevu elektrárne vtedajší americký prezident Jimmy Carter a pensylvánsky guvernér Richard Thronburgh. Vyšetrovacia komisia neskoršie označila za príčinu havárie poruchu na bezpečnostnom ventile. Ale upozornila aj na pochybenie personálu a jeho nedostatočný výcvik vo zvládaní mimoriadnych situácií. Po havárii Odstraňovanie následkov ukončili až v roku 1993. K jej úplnému odstaveniu prišlo po 45 rokoch prevádzky, v roku 2019. Referencie Iné projekty Commons ponúka multimediálne súbory na tému Jadrová elektráreň Three Mile Island Externé odkazy Washington Post: Three Mile Island: 20 Years Later A Nuclear Nightmare in Pennsylvania (po anglicky) PBS: American Experience: Meltdown at Three Mile Island (po anglicky) Zdroj Tento článok je čiastočný alebo úplný preklad článku Jaderná elektrárna Three Mile Island na českej Wikipédii.